
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 28.03.2007                                                         Bucureşti, 28.03.2007
Nr.23/58/2007                                                                          Nr.31/239/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.95/2006 privind aprobarea Actului adiţional la Contractul de parteneriat public-privat pentru reconversia funcţională a amplasamentului "Centrul Dâmboviţa" şi de finalizare a construcţiilor existente şi mandatarea Ministerului Transporturilor, Construcţiilor şi Turismului pentru semnarea acestuia, primit cu adresa nr.P.L.x  119 din 7 martie 2007.


Prin obiectul de reglementare şi conţinutul său, proiectul de lege face parte din categoria legilor ordinare.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Parlamentul  României

Camera  Deputaţilor
Comisia pentru industrii                                         Comisia juridică, de disciplină

              si servicii                                                                       şi imunităţi

Bucureşti, 28.03.2007                                                       Bucureşti, 28.03.2007

RAPORT    COMUN

asupra proiectului de Lege pentru aprobarea Ordonanţei de urgenţă a Guvernului nr.95/2006 privind aprobarea Actului adiţional la Contractul de parteneriat public-privat pentru reconversia funcţională a amplasamentului "Centrul Dâmboviţa" şi de finalizare a construcţiilor existente şi mandatarea Ministerului Transporturilor, Construcţiilor şi Turismului 
pentru semnarea acestuia


În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.95/2006 privind aprobarea Actului adiţional la Contractul de parteneriat public-privat pentru reconversia funcţională a amplasamentului "Centrul Dâmboviţa" şi de finalizare a construcţiilor existente şi mandatarea Ministerului Transporturilor, Construcţiilor şi Turismului pentru semnarea acestuia, trimis cu nr. PL.x din 119 din 7 martie 2007.


Proiectul de lege are ca obiect de reglementare aprobarea Ordonanţei de  urgenţă a Guvernului nr. 95/2006 prin care se aprobă Actul adiţional la Contractul de parteneriat public-privat pentru reconversia funcţională a amplasamentului "Centrul Dâmboviţa" şi de finalizare a construcţiilor existente şi  se mandatează Ministerul Transporturilor, Construcţiilor şi Turismului pentru semnarea acestuia.


Contractul de parteneriat public-privat pentru reconversia funcţională a amplasamentului „Centrul Dâmboviţa”,a fost încheiat în anul 2003 şi a fost aprobat prin Hotărârea Guvernului nr.304/2004. Ca urmare a unor modificări ale reglementărilor în acest domeniu, s-a renegociat acest contract şi s-a încheiat un act adiţional prin care s-au adus modificări contractului iniţial.



Ordonanţa de urgenţă a fost avizată favorabil de Consiliul Legislativ, cu avizul nr.1588 din 27 noiembrie 2006.



Proiectul de lege a fost adoptat de Senat, în şedinţa din 5 martie 2007, în forma prezentată de Guvern.



Proiectul de lege a fost avizat favorabil, în forma adoptată de Senat, de Comisia pentru administraţie publică, amenajarea teritoriului şi echilibru ecologic cu avizul nr.26/1474/14.03.2007, de Comisia pentru politică economică, reformă şi privatizare, cu avizul nr.21/67/13.03.2007 şi de Comisia pentru buget, finanţe şi bănci cu avizul nr.101/26.03.2007.



Examinarea proiectului de lege a avut loc în şedinţa Comisiei pentru industrii şi servicii din data de 20 martie 2007 şi a Comisiei juridice, de disciplină şi imunităţi din data de 27 martie 2007.



La lucrări au fost prezenţi 21 deputaţi din totalul de 23 deputaţi membrii ai Comisiei pentru industrii şi servicii şi 14 deputaţi din totalul de 27 deputaţi membrii ai Comisiei juridice, disciplină şi imunităţi.



La dezbaterile asupra proiectului de lege a participat, în calitate de invitat, domnul secretar de stat Ioan Andreica.



În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor adoptarea proiectului de lege în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

                PREŞEDINTE,                                              PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                 George Băeşu

Consilieri parlamentari,                                                                                  Consilier parlamentar,

Daniel Bădina                                                                                                 Gheorghe Cucu

Viorela Gondoş

